গালাতাসারায় ফুটবল ক্লাব

গালাতাসারায় ফুটবল ক্লাব (যা গালাতাসারায় স্পোর্টস ক্লাব (ফুটবল) তুর্কি উচ্চারণ: [ɡaɫatasaˈɾaj ˈspoɾ kulyˈby], গালাতাসারায় স্পোর্টস ক্লাব) হচ্ছে তুরস্কের ইস্তানবুল শহরের রুমেলিয়া ভিত্তিক একটি তুর্কি পেশাদার ফুটবল ক্লাব। এই ক্লাবটি বৃহত্তর গালাতাসারায় স্পোর্টস ক্লাবের সমিতির ফুটবল শাখা এবং গালাতাসারায় কমিউনিটি কোঅপারেশন কমিটির অংশ, যেখানে গালাতাসারায় উচ্চ বিদ্যালয় অন্তর্ভুক্ত, যার শিক্ষার্থীদের নিয়ে ১৯০৫ সালের অক্টোবর মাসে প্রতিষ্ঠিত হয়েছিল এই ফুটবল ক্লাবটি। গালাতাসারায় তুর্কি ফুটবলের সবচেয়ে সফল ক্লাব; ঘরোয়াভাবে ক্লাবটি ২২টি সুপার লিগ শিরোপা, ১৮টি তুর্কি কাপ এবং ১৬টি তুর্কি সুপার কাপ জয়লাভ করেছে। ইস্তানবুল ফুটবল লিগ ভেঙে যাওয়ার পরে ১৯৫৯ সাল থেকে সুপার লিগের সমস্ত মৌসুমে অংশ নেওয়া তিনটি দলের মধ্যে গালাতাসারায় অন্যতম। আন্তর্জাতিকভাবে, গালাতাসারায় ২০০০ সালে উয়েফা কাপ এবং উয়েফা সুপার কাপ জয়লাভ করেছে। এই ক্লাবটি প্রথম এবং একমাত্র তুর্কি দল হিসাবে কোন বড় উয়েফা প্রতিযোগিতা জয়লাভ করেছে। ১৯৯৯–২০০০ মৌসুমে, ক্লাবটি এক মৌসুমে সুপার লিগ, তুর্কি কাপ, উয়েফা কাপ এবং উয়েফা সুপার কাপ জয়ের মাধ্যমে চতুর্গুণ সমাপ্তির এক বিরল কীর্তি অর্জন করেছিল। ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্সের বিশ্ব র‌্যাঙ্কিংয়ে প্রথম স্থান অর্জনকারী একমাত্র তুর্কি ক্লাবও গালাতাসারায়। ২০১১ সাল থেকে এই ক্লাবটি ৫২,৩৩২ জনের ধারণক্ষমতাসম্পন্ন তুর্ক টেলিকম স্তাদিতে তাদের সকল হোম ম্যাচের আয়োজন করে থাকে। এর পূর্বে, এই ক্লাবটি আলি সামি ইয়েন স্টেডিয়ামের ইস্তাম্বুলের অন্যান্য মাঠে তাদের সকল হোম ম্যাচে খেলেছিল। এই ক্লাবটির অন্যান্য বড় ইস্তাম্বুল দলের সাথে দীর্ঘদিনের প্রতিদ্বন্দ্বিতা রয়েছে, যার মধ্যে বেশিকতাশ এবং ফেনারবাহচে অন্যতম। ইস্তাম্বুলের বসফরাস স্ট্রেইটের ইউরোপীয় (গালাতাসারায়) এবং এশীয় (ফেনারবাহি) স্টেডিয়ামের অবস্থানের কারণে গালাতাসারায় এবং ফেনারবাহচের মধ্যবর্তী কিতালার আরাসি ডার্বিকে (অনু. আন্তঃমহাদেশীয় ডার্বি) বলা হয়। ২০১৪–১৫ সুপার লিগ মৌসুমের গালাতাসারায়ের ২০তম চ্যাম্পিয়নশিপের ফলস্বরূপ, তাদের লোগোতে এই লিগের ২০টি চ্যাম্পিয়নশিপের প্রতিনিধিত্বকারী চার তারকা যোগ করা হয়েছে; প্রতিটি তারকা দলের পাঁচটি চ্যাম্পিয়নশিপ জয় নির্দেশ করে। "Galatasaray Nasıl Kuruldu"। galatasaray.org।  "İlk Yıllar"। Samir.Agayev।  Foundation certificate "Stat Arama Detay TFF"। www.tff.org।  "GALATASARAY SPORTİF SINAİ VE TİCARİ YATIRIMLAR A.Ş.: General Information"। Turkish Public Disclosure Platform (KAP)। সংগ্রহের তারিখ ৫ নভেম্বর ২০১৭।  "Galatasaray EN on Twitter"।  "Galatasaray, Ağustos ayının en iyisi"। arsiv.ntvmsnbc.com।  Birand, M. A., & Polat, M. M. (2006). Passion that continues for 100 years. İstanbul: D Yapım. ওসিএলসি 164788939 Turagay, U., Özgün, G., Gökçin, B., Ahunbay (2006). 17 May: The story of a championship. İstanbul: D Yapım. ওসিএলসি 169899400 Hasol, D. (2004). Dreams/realities in Galatasaray. İstanbul: Yapı Yayın. আইএসবিএন ৯৭৮-৯৭৫-৮৫৯৯-৪৪-৮ Tuncay, B. (2003). Galatasaray with European Success and Notable Players. Yapı Kredi Kü̈ltü̈r Sanat Yayıncılık. আইএসবিএন ৯৭৮-৯৭৫-০৮-০৪২৭-৪ Yamak, O. (2001). Galatasaray: Story of 95 years. Sinerji. ওসিএলসি 59287768 Çakar, A. (1995). 90 questions about history of Galatasaray SK. Cağaloğlu, İstanbul: Demir Ajans Yayınları. ওসিএলসি 42434622 Tekil, S. (1986). History of Galatasaray, 1905–1985. Galatasaray Spor Kulübü. ওসিএলসি 25025508 Tekil, S. (1983). Galatasaray 1905–1982: Memories. Arset Matbaacılık Koll. Şti. ওসিএলসি 62614035 İsfendiyar, F. (1952). History of Galatasaray. İstanbul: Doğan Kardeş yayınları]. ওসিএলসি 27753643 উইকিমিডিয়া কমন্সে গালাতাসারায় ফুটবল ক্লাব সংক্রান্ত মিডিয়া রয়েছে। উইকিসংবাদে Galatasaray সম্পর্কিত সংবাদ রয়েছে। দাপ্তরিক ওয়েবসাইট (তুর্কি) (ইংরেজি) (ফরাসি) ultrAslan সাপোর্টার্স গ্রুপ (তুর্কি)